**古列斯·伯努華**（粵拼：gu2 lit6 si1 baak3 nou5 waa4；英文：**Chris Benoit**；讀音：/ˈkrɪst bəˈnwɑː/；1967年3月21號—2007年6月24號），全名**古列斯他化·米高·伯努華**（gu2 lit6 si1 taa1 faa3 mai5 gou1 baak3 nou5 waa4；**Christopher Michael Benoit**；IPA：/ˈkrɪstəfər ˈmaɪkəl bəˈnwɑː/），係一個美籍加拿大職業摔角手，佢曾經係ECW、WCW同埋WWE嘅主要選手，佢亦被譽為係當代最好技巧嘅職業摔角手。

2007年6月25號，Benoit同埋佢老婆Nancy，重有佢七歲嘅仔Daniel被發現死喺美國佐治亞州嘅屋企入面，經警方調查已經証實事件係Benoit先後殺咗佢老婆同個仔，然後自己吊頸自殺。

生平
--

### 早期經歷

古列斯·伯努華喺加拿大西南部魁北克省嘅滿地可出世，細細個就好鐘意運動，當佢第一次睇職業摔角比賽時，見到摔角手Dynamite Kid喺擂台上打摔角時，佢就開始希望自己成為一個職業摔角手。

1985年，古列斯·伯努華喺由Stu Hart搞嘅Stampede Wrestling幫手做嘢同時接受正式嘅職業摔角訓練，而且打咗佢第一場摔角比賽。1989年Stampede Wrestling關閉，經Allen Coage介紹之下，伯努華去咗日本發展，加入咗新日本職業摔角(NJPW)成為摔角手。

喺日本，伯努華以一個蒙面摔角手嘅造形，以**The Pegasus Kid**之名行走江湖。1990年8月贏咗Jushin Liger成為IWGP羽量級冠軍，係佢摔角生涯第一個重要殊榮。

最後伯努華離開咗日本，喺墨西哥同德國進行摔角表演，最後去咗美國，加入咗美國職業摔跤聯盟大賽。

### WCW時期（1992–1993）

Benoit喺1992年6月加入美國職業摔跤聯盟大賽，不過好快佢就返返去日本。

### ECW時期（1994）

1994年，Benoit受Paul Heyman邀請加入ECW，當時同佢一齊由日本返美國嘅重有Eddie Guerrero同Dean Malenko，三個人因為咁而做咗好朋友。

喺ECW入面一場同sabu嘅摔角表演，Benoit誤傷sabu令佢頸骨骨折，之後，Paul Heyman就立即諗到要將Benoit塑造成一個可以赤手空拳折斷對手嘅人，"The Crippler"呢個外號就係咁嚟。

### WCW時期（1995–2000）

1995年年尾，Benoit因為美國職業摔跤聯盟大賽同新日本嘅選手交換計劃而再去返WCW打摔角，主力喺輕量級組別表演，主要同啲日本選手打，另外，由於Ric Flair、Arn Anderson、Brian Pillman重組Four Horsemen（四騎士）組合，伯努華俾人揀咗係Four Horsemen新成員，但無耐就因為Brian Pillman轉投WWE而解散。

之後，Benoit安排同Kevin Sullivan作對，Sullivan安排咗一個咁樣嘅故事線：伯努華同Sullivan老婆有染，最後重搶埋Sullivan老婆。飾演Sullivan老婆嘅係外號 Woman 嘅 Nancy，佢亦喺現實中Sullivan嘅老婆，點知後來故事弄假成真，Nancy同Benoit因為日久相對而發生感情，最後重同Sullivan離婚，改嫁Benoit。

不過喺WCW期間，伯努華由於受唔到工司重視，早就對公司有所不滿，最後喺2000年1月，佢同Eddie Guerrero、Dean Malenko、Perry Saturn齊齊劈炮。

### WWE時期

2000年，伯努華同Eddie Guerrero、Dean Malenko、Perry Saturn離開WCW，齊齊加入咗WWE

死
-

|  |  |
| --- | --- |
|  | 維基新聞入面嘅相關報導：

1. **Professional wrestler Chris Benoit and family found dead**
2. **Death of Nancy Benoit rumour posted on Wikipedia hours prior to body being found**
3. **Chris Benoit mystery editor confesses: claims "terrible coincidence"**
 |

2007年6月25號，Benoit同埋佢老婆Nancy，重有佢七歲嘅仔Daniel被發現死喺美國佐治亞州嘅屋企入面，經警方調查已經証實事件係Benoit先後殺咗佢老婆同個仔，然後自己吊頸自殺。

伯努華原本應該喺24號要出席WWE一場大賽，同CM Punk進行一場冠軍腰帶賽，但臨時缺席，WWE方面解釋Benoit有私人原因而唔能夠出現，原定嘅比賽由Johnny Nitro代替Benoit打，到第二日，WWE就喺佢哋嘅官方網頁上宣佈Benoit同佢家人嘅死訊，之後，WWE又取消晒星期一原定嘅節目，改為做一個悼念Chris Benoit嘅特備節目，點知喺第二日警方公佈初步調查結果，指Benoit係雙料謀殺然後自殺，WWE立即要喺第二日節目上公開對悼念伯努華而道歉，同時暫停推出一部關於Benoit嘅記錄片 DVD "Hard Knocks: The Chris Benoit Story"。

警方亦發現Benoit屋企有大量類固醇，懷疑Benoit係服用過量類固醇導致精神錯亂而殺人。事件發生之後，引起傳媒好大關注，其中特別關注摔角手濫藥問題。

Benoit個仔Daniel患有 X染色體易裂症，係一種僅次於唐氏綜合証會造成智能障礙嘅病，而社會上對呢個病嘅支援又唔足夠，有人懷疑Benoit因為處理個仔呢個病嘅壓力而導致呢場慘劇發生。

另外又有人發現喺警方發現Benoit一家死之前十三個鐘頭，已經有人將Benoit老婆嘅死訊寫咗喺英文維基百科Chris Benoit篇文入面，內容大致係講：Benoit喺一個名為 Vengeance 大賽入面一場 ECW 冠軍大戰將會由 Johnny Nitro 取代，原因係Benoit因為私人原因而缺席，阻滯係處理老婆Nancy死咗嘅事（原文：stemming from the death of his wife Nancy），英文維基百科段嘢係喺美國西岸時間係25號上晝12點零1分，而警方發現屍體嘅時間係美國西岸時間25號下晝兩點半，中間隔咗有成14個鐘。而追查返IP段嘢係嚟自康力狄格州，啱啱好係WWE總部所在。

呢單嘢喺主流傳媒曝光之後，有一個匿名嘅人喺維基新聞上發表咗一個評論，指呢單嘢係「一個巧合咁簡單」（原文：huge coincidence and nothing more）。不過警方似乎唔接受呢個講法，表示如果証實有人知情不報，呢個人有可能面臨起訴。

職摔資料
----

Benoit 喺WrestleMania 23向對手MVP使出一招 German Suplex
* 曾經用過嘅外號
	+ The Rabid Wolverine
	+ The Crippler
	+ The Canadian Crippler
	+ The Shooter

* 經理人
	+ Arn Anderson
	+ Shane Douglas
	+ Shane McMahon
	+ Woman

* 進場主題音樂
	+ "*Back in the Saddle*" by Aerosmith（ECW）
	+ "*Shooter*" from WWF The Music, Vol. 5（WWE）
	+ "*Whatever*" by Our Lady Peace, from WWF Forceable Entry（WWE）

戰績
--

WWE
一次美國冠軍
一次世界重量級冠軍

參考
--

1. ↑  "Chris Benoit profile". Slam Wrestling. 原著喺2009-03-22歸檔. 喺2007-06-28搵到.
2. ↑  "WWE Wrestler Chris Benoit and His Family Found Dead". Associated Content. 原著喺2007-06-30歸檔. 喺2007-06-28搵到.
3. ↑  "WWE Canadian wrestler Benoit, wife and son found dead". Toronto Star. 原著喺2007-06-30歸檔. 喺2007-06-28搵到.
4. ↑  "Officials: Wrestler Strangled Wife, Suffocated Son, Hanged Self". June 25 2007. 原著喺2007-06-28歸檔. 喺2007-06-25搵到. `{{cite news}}`: Check date values in: `|date=` (help)
5. ↑  Doug Lunney (2000-01-15). "Benoit inspired by the Dynamite Kid, Crippler adopts idol's high-risk style". 原著喺2009-07-22歸檔. 喺2007-05-10搵到.
6. 1 2  "WWE postpones show at American Bank Center". Caller-Times. June 25, 2007. 喺2007-06-25搵到.
7. ↑  〈美摔角明星殺妻兒後自殺(明報)〉. 原著喺2007年7月6號歸檔. 喺2007年6月29號搵到.
8. ↑  〈美式職業摔角明星一家三口滅門　疑殺妻兒後自殺〉. 原著喺2007年6月30號歸檔. 喺2007年6月29號搵到.
9. ↑  ^ "Drug Agents Raid Offices of Pro Wrestler Chris Benoit's Personal Physician" 互聯網檔案館嘅歸檔，歸檔日期2007年6月30號，. FOXNews.com, June 28, 2007
10. ↑  Benoit’s son suffered from Fragile X Syndrome; speculation over whether pressure was too much. 互聯網檔案館嘅歸檔，歸檔日期2007年7月6號，.WWE.com (June 27, 2007)
11. ↑  Edit to Chris Benoit Wikipedia entry on June 25, 2007, 04:01 UTC
12. ↑  "Web Time Stamps Indicate Benoit Death Reported About 14 Hours Before Police Found Bodies" 互聯網檔案館嘅歸檔，歸檔日期2008年5月17號，.FOXNews.com, June 28, 2007.
13. ↑  "Anonymous poster comments on Wikinews".
14. ↑  匿名者喺Wikinews所發表嘅評論
15. ↑  Police: Wiki Confession an 'Unbelievable Hindrance' ABC News, June 29, 2007.

* Royal Duncan & Gary Will (2006). *Wrestling Title Histories* (第4th edition版). Archeus Communications. ISBN 0-9698161-5-4. `{{cite book}}`: `|edition=` has extra text (help)
* Kevin Dunn (Director) (2004). *Hard Knocks: The Chris Benoit Story* (DVD). WWE Home Video.

出面網頁
----

|  |  |
| --- | --- |
|  | 維基語錄收錄咗同呢篇文相關嘅摘錄：
**Chris Benoit** |

|  |  |
| --- | --- |
|  | 維基同享有多媒體嘅嘢：**Chris Benoit** |

* SLAM! Wrestling — Chris Benoit
* The Sun — Over the Top Rope: Why TNA appals Chris Benoit
* Metro — 60 Seconds: Chris Benoit by Andrew Williams
* Wrestling Digest: Technically Speaking, wrestler and sports entertainer Chris Benoit
* WrestleView.com — Chris Benoit FAQ
* Profile at OWW